b'\n_START_ARTICLE_\nRepRap-prosjektet\n_START_PARAGRAPH_\nRepRap-prosjektet er et initiativ for \xc3\xa5 lage en hovedsakelig selvreplikerende maskin som kan benyttes til hurtig prototyping og produksjon. En maskin for hurtig prototyping er en 3D-skriver som kan bygge objekter basert p\xc3\xa5 en datamodell. Et av m\xc3\xa5lene for prosjektet er evnen til \xc3\xa5 reprodusere de delene som er n\xc3\xb8dvendig for \xc3\xa5 bygge en ny versjon av seg selv._NEWLINE_RepRap-designet og tilh\xc3\xb8rende programvare baserer seg p\xc3\xa5 "Open Source"-prinsipper.\n_START_SECTION_\nAnnen info\n_START_PARAGRAPH_\nDet er god skikk \xc3\xa5 skrive ut deler til to nye maskiner som man gir bort eller selger til kostpris, for \xc3\xa5 spre utbredelsen av RepRap-maskiner. I tillegg er det en god ide \xc3\xa5 skrive ut et sett med deler til, s\xc3\xa5 man har reservedeler til seg selv. En RepRap kan betale seg ved \xc3\xa5 printe nye RepRap-deler som selges p\xc3\xa5 eBay eller p\xc3\xa5 reprap.no.'